Fjórða og síðasta degi lokið á Smáþjóðaleikunum Þá er fjórða og síðasta deginum á Smáþjóðaleikunum lokið . Afrakstur dagsins er 4 gull , 1 silfur , 3 brons og 2 mótsmet . Jóhanna Gerða og Eygló Ósk Gústafsdætur hófu þennan síðasta hluta á því að næla í gull og silfur í 400m fjórsundi . Jóhanna hafði betur á tímanum 4:54 , 57 og bætti þar með mótsmet Ingu Elínar Cryer frá árinu 2009 sem var 5:03 , 66 . Eygló Ósk fylgdi fast á eftir og kom í bakkann á tímanum 4:55 , 17 . Í 400m fjórsundi karla sigraði Anton Sveinn McKee á tímanum 4:27 , 29 sem einnig er mótsmet . Kristinn Þórarinsson synti á tímanum 4:39 , 93 sem skilaði honum í fjórða sæti . Næstar stungu þær Inga Elín og Rebekka Jaferian sér til sunds í 800m skriðsundi . Inga Elín náði í brons á tímanum 9:09 , 35 . Rebekka kom þar á eftir í fjórða sæti á 9:34 , 34 . Anton Sveinn sigraði svo 1500m skriðsund á tímanum 16:11 , 97 og Arnór Stefánsson synti á 16:22 , 90 sem skilaði honum í þriðja sætið . Mótinu lauk svo á 4 x 100m skriðsundi og sigraði kvennasveitin á tímanum 3:49 , 75 , og bætti þar eigið mótsmet frá árinu 2011 . Sveitina skipuðu þær Ingibjörg Kristín Jónsdóttir , Karen Sif Vilhjálmsdóttir , Eygló Ósk og Hrafnhildur Lúthersdóttir . Strákarnir lentu í þriðja sæti í sínum riðli á tímanum 3:29 , 00 . Sveitina skipuðu Davíð Hildiberg Aðalsteinsson , Aron Örn Stefánsson , Alexander Jóhannesson og Anton Sveinn .